# **DECIZIA ETAPEI DE ÎNCADRARE**

## Nr. din .08.2019

Ca urmare a solicitării de emitere a acordului de mediu adresate de **Direcţia Judeţeană de Drumuri şi Poduri Suceava**, cu sediul în mun. Suceava, str. Aleea Ion Grămadă, nr. 1-3, judeţul Suceava, înregistrată la APM Suceava cu nr. 10419 din 27.09.2018, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.08.2019, că proiectul **“Pod pe DJ 177 C, km 1+078 peste râul Moldova, în localitatea Păltinoasa, judeţul Suceava\*** propus a fi amplasat în localităţile Gura Humorului, Păltinoasa şi Capu Câmpului,jud. Suceava nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului, conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. e;

Justificarea investiției

Lucrările propuse au drept scop reabilitarea podului existent ca urmare a degradărilor suferite cu trecerea timpului, pentru a asigura cerințele funcționale de siguranţă şi confort precum şi asigurarea debuşeului podului corelat cu cu evaluările hidrologice..

Principalele categoriile de lucrari ce se vor executa sunt :

* + - amenajare infrastructura pod;
		- amenajare suprastructura pod;
		- amenajare racordare pod cu traseu DJ;
		- amenajare albie ;
		- amenajare rampe acces;
		- lucrari conexe;
		- siguranta circulatiei.

Avand in vedere starea podului se vor dezafecta urmatoarele elemente :

 - se vor dezafecta consolele laterale de pe suprastructura podului dar și de la zidurile întoarse;

* se va dezafecta parapetul din beton încastrat în acestea;
* se vor dezafecta elementele prefabiricate de trotuar ;
* se vor desface bordurile prefabricate;
* se va taia rost longitudinal pentru a se asigura conditii de lucru pe jumatate de cale;
* se va desface imbracamintea din mixtura asfaltica;
* se va desface șapa de protecție a hidoizolației;
* se va desface hidroizolația ;
* se va desface betonul de pantă ;
* se va pregati suprafa libera prin curatirea atenta de corpuri straine

*Lucrări la Infrastructura podului*

La fiecare dintre infrastructurile podului se vor executa lucrari de :

* consolidare zona de fundatie la toate cele 11 infrastructuri.
* elevatiile infrastructurii se vor repara prin:

 - refacerea din beton turnat pe loc a elementelor degradate din structura podului;

 - torcretare fata vazuta a elevatiei – inclusiv a banchetelot de la pile.

**Procedeul de acoperire a unei suprafeţe prin pulverizare cu beton sau mortar se numeşte torcretare.**

Aceasta masura va asigura :

* refacerea formelor geometrice ale betonului;
* etanșarea suprafeței pilelor și culeilor ;
* protejare suplimentară la acțiunea plutitorilor sau a debitului solid .

Pe fiecare dintre infarstructuri, pe banchetele de rezemare, se vor executa dispositive antiseismice.

La culei se vor mai executa si urmatoarele categorii de lucrari :

- se vor torcreta si fetele vazute ale zidurilor intoarse.

- zidurile intoarse se vor amenaja cu console care vor asigura suportul pentru executia trotuarelor in aceiasi solutie ca si cele ce se vor executa pe pod.

 -zidul de garda se va suprainalta pentru a asigura racordarea caii pe pod cu cea pe zona de racordare;

- daca dupa desfacerea zonei din spatele culeilor se va constata ca starea drenului este precara acesta se va reface .

Consolidarea zonelor de fundare se va face pentru fiecare pila si culee, prin executia unor piloti forati de diametru mare ∅800 mm cu fisa de 8 m. Acestia se vor solidariza la partea superioara, in care se va ingloba si partea inferioara a fiecarei infrastructuri, prin blocuri de beton .

*Suprastructura* pod

Pentru asigurarea conlucrării grinzilor se va face tensionarea transverală a acestora prin executia unor tiranti astfel :

* câte un tirant la antretoazele de capăt ;
* doi tiranţi la antretoaza central;

Se va executa suprabetonarea care va asigura elemente geometrice proiectate ale podului.

O data cu suprabetonarea se vor executa consolele de largire a partii carosabile, console în care se va monta și parapetul metalic pietonal.

Elementele geometrice ale partii carosabile a podului, finale, vor fi :

- lățimea disponibila pentru amenajarea caii pe pod este de 11.20 m, care se va repartizata astfel :

- cale pe pod este - 7.80 m

- trotuare de cate 1.70 m fiecare parte

Pentru descracarea apleor de pe pod, pe fiecare deschidere se vor executa guri de scurgere prevazute cu :

* la nivelul partii carosabile – cu gratar de protectie ;
* pentru descarcare – sunt prevazute prelungitoare din tuburi din PVC cu rol de dirijare ape asfel incat aceasta sa nu afecteze structura podului.

*Racordarea cu drumul județean*

Zona de acces pe pod se va amenaja cu elemente prefabricate din beton – dale de racordare. Acestea se vor aseza cu un capăt pe grinda de rezemare încastrată în corpul culeilor și cu celălalt capăt pe grinda de rezemare independentă asezată pe un prism din piatră spartă, amenajare ce se va executa la fiecare dintre culeile podului.

Pentru descarcarea apelor se vor executa casiuri de descarcare ape.

*Lucrari amenajare albie*

Cuprinde acțiuni de :

* + calibrare albie - activitate care se va realiza in doua etape :

 - in perioada de executie aceasta activitate are rolul de a devia cursul de apa din zona in care se lucreaza. Se vor executa diguri de deviere curs apa care, la terminarea lucrarilor se vor desfiinta ;

 - la terminarea lucrarilor - actiune ce are rolul de asigura conditii de descarcare ape echilibrat pe toate deschiderile ;

* + amenajare maluri cu gabioane

Pentru protectia malurilor, in zona culeelor se vor amenaja protectii cu lucrari de gabioane cu elevatia totala de 3.00 m.

Dispunerea apararii este urmatoarea :

* + - Gabion 100x100x500
		- Gabion 100x150x500
		- Gabion 100x200x500
		- Saltea 20x400x500

 Amplasamentul si lungime totala de aparare mal este urmatorul :

 -amonte dreapta : 120.00 m

 -aval dreapta : 60.00 m

 -amonte stanga : 60.00 m

 -aval stanga : 100.00 m

 Total 340.00 m

Fata vazuta a gabioanelor se va placa cu beton.

O data cu amenajarea apararii de mal se va amenaja si preluarea torentului care descarca in zona din imediata vecinatate a culeei. Pentru amenajarea si stabilizarea talvegului se vor amenaja doua traverse din beton C 30/37 in grosime de 10+5 cm.

* Amenajare rampe de acces

Fata de situatia existenta calea pe pod s-a largit si in corelare cu aceasta este necesara si amenajarea traseului drumului judetean astfel incat inscrierea participantilor la trafic de pe traseul drumului judetean la calea pe pod sa se faca continuu atat pentru circulatia auto cat si pentru cea pietonala.

Astfel pe rampe este necesara amenajarea unor benzi de incadrare, pe ambele parti ale traseului.

Lungimile de rampe de amenajat sunt :

-rampa DN17 : 40.00 m x2 parti =80.00 m

-rampa Capu Campului : 25.00 mx2 parti =50.00 m

 Total 130.00 m

Pentru preluarea apelor se vor executa de fiecare parte a rampelor rigole de acostament pereate. Descarcarea apelor se va realiza prin casiuri de descarcare dispuse pe taluzul drumului.

Avand in vedere ca se mareste platforma drumului este necesara si largirea platformei prin executia de lucrari de umplutura cu pamant pe ambele parti ale rampelor.

Pregatirea amplasamentului pentru executia largirii platformei se va face prin:

- eliberarea din zona a pamantului vegetal ;

- executia de trepte de infratire ;

- executia umpluturii din pamat .

Elementele de identificare ale podului :

* nr. deschideri – 10 deschideri;
* lumina – 200,06 m ;
* pod normal pe directia de curgere a apei ;
* cota intrados – 459,74 m ;
* Q1% = 1265 mc/s ;
* Q5% = 685 mc/s ;
* N1% = 459 m ;
* N5% = 458,2 m ;
* inaltimea minima de libera trecere sub pod – 0,69 m pentru debitul cu asigurarea de 1%, respectiv 1,49 m pentru debitul cu asigurarea de 5%.

*Lucrari conexe*

Cuprinde acțiunile de execuție a lucrărilor provizorii necesare realizarii investiției de baza. Pentru aceasta necesara executia unui drum tehnologic care sa asigure accesul spre infrastructura podului.

*Lucrari de siguranta circulatiei*

Semnalizarea rutiera pe timpul executiei - in perioada de executie se va asigura siguranta circulatiei prin montarea de indicatoare de reglementare a circulatiei, pentru presemnalizarea si semnalizarea zonelor de lucru. .Lucrare de va executa pe jumatate de cale iar circulatia se va devia alternativ pe cate o banda de circulatie .

Daca este cazul se vor monta si semafoare electrice, iar constructorul va asigura functionarea corespunzatoare a acestora.

In cazul in care este necesara inchiderea temporara sau definitiva a acestul tronson de drum, este necesara anuntarea din timp a factorilor din administratia locala de care apartine , se vor monta indicatori rutieri de semnalizare a tronsonului inchis cu precizarea intervalului de timp in care se va inchide si traseul ocolitor de urmat pentru depasirea acestuia .

Semnalizarea rutiera dupa executia lucrarilor - dupa executia lucrarilor de amenajare a partii carosabile, este necesara realizarea marcajelor longitudinale si a marcajelor auxiliare (marcaj pe borduri) si montare de indicatoare pentru insrierea cursului de apa traversat . Marcajele longitudinale au rolul de a delimita benzile de circulatie si pentru marcarea zonelor de interdictie a depasirilor.

Pe rampele de acces, in care diferenta de nivel intre marginea taluzului si piciorului acestuia este mare de 2.00 m se va monta parapet de protectie ridicala pentru protejarea la eventuale iesiri de pe partea carosabila, pentru redirectionare.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrări se vor aduce la finalizarea lucrărilor la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** *riscurile pentru sănătatea umană*: nu este cazul.

 **Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 109/07.09.2018 eliberat de Consiliul Judeţean Suceava, terenul aparţine domeniului public de interes judeţean în administrarea Consiliului Judeţean Suceava prin Direcţia Judeţeană de Drumuri şi Poduri Suceava.

b) *bogăţia, disponibilitatea, calitatea şi capacitatea de regenerare relative ale resurselor naturale( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului este situat în imediata vecinătate şi parţial în situl NATURA 2000 ROSCI 0365- Râul Moldova între Păltinoasa şi Ruşi;

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- nu este cazul;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele pe baza cărora s-a stabilit necesitatea neefectuării evaluării adecvate sunt următoarele:

- În urma parcurgerii Memoriului de prezentare pentru proiectul **“Pod pe DJ 177 C, km 1+078 peste râul Moldova, în localitatea Păltinoasa, judeţul Suceava\*** propus a fi amplasat în localităţile Gura Humorului, Păltinoasa şi Capu Câmpului,jud. Suceava, considerăm că datele furnizate sunt suficiente aşa cum este prevăzut la pct. 2.1. din Ordinul nr. 19/2010 *pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar*, pct. 2.1. *Etapa de încadrare*: descrierea succintă a proiectului și amplasarea acestuia în raport cu situl Natura 2000 ROSCI0365- *Râul Moldova între Păltinoasa şi Ruşi*, date despre speciile de interes comunitar din areal, estimare impact. În conformitate cu art. 28, alin 2, din Anexa 5 la Procedura din Legea nr. 292/2018, considerăm că nu este necesară continuarea procedurii EA cu depunerea studiului de evaluare adecvată, deoarece nu se constată un impact negativ semnificativ asupra sitului Natura 2000 ROSCI0365- *Râul Moldova între Păltinoasa şi Ruşi*.

**Măsuri de diminuare a impactului asupra impactului asupra speciilor/habiatelor pe timpul execuţiei lucrărilor de construire**:

1. lucrările se vor realiza în conformitate cu documentaţia tehnică avizată şi cu respectarea condiţiilor impuse prin actele de reglementare emise de instituţiile abilitate;
2. se vor lua măsuri de protejare a habitatelor şi speciilor (mamifere – Lutra lutra (vidra); *amfibieni şi reptile* – Bombina bombina (Buhai de baltă cu burta roşie), Bombina variegata (Buhai de baltă cu burta galbenă), Triturus cristatus (Triton cu creastă), Triturus montandoni (Triton carpatic); *peşti* - Barbus meriodinalis (Moioagă), Sabanejewwia aurata (Dunăriţă)) care se întâlnesc în situl **ROSCI 0365- Râul Moldova între Păltinoasa şi Ruşi**, prevăzute în anexa nr. 3 la Ord. nr. 2387/2011 pentru modificarea Ord. MMDD nr. 1924/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;
3. se interzice utilizarea utilajelor şi mijloacelor de transport auto cu un grad de uzură ce prezintă pierderi de carburanţi şi/sau lubrifianţi;
4. se interzice alimentarea cu carburanţi şi/sau lubrifianţi în spaţii neprotejate contra infiltrării în sol a eventualelor pierderi;
5. se va asigura o stare tehnică corespunzătoare a utilajelor de exploatare şi mijloacelor de transport pentru a nu exista scurgeri de uleiuri sau combustibili care să polueze solul sau apa; întreţinerea şi reparaţia respectivelor utilaje şi mijloace de transport se va face in unităţi specializate;
6. lucrările se vor executa doar în timpul zilei şi într-un timp tehnic posibil cat mai scurt pentru a fi evitat stresul prelungit cauzat de zgomot;
7. se vor lua măsurile tehnice şi organizatorice astfel încât transportul, manipularea şi utilizarea materialelor nu vor afecta speciile şi habitatele de interes comunitar pentru care a fost desemnată aria naturală protejată;
8. deşeurile rezultate vor fi depozitate în zone special amenajate fiind preluate periodic de unităţi autorizate şi se vor gestiona în conformitate cu Legea nr. 211/2011 privind regimul deşeurilor şi H.G. nr. 856/2002 , privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase,cu completările ulterioare;

**Este interzisă:**

1. folosirea tratamentelor chimice în zonele învecinate;
2. folosirea de ierbicide şi îngrăşăminte chimice în habitatele de interes comunitar;
3. arderea vegetaţiei şi distrugerea tufişurilor şi arbuştilor din vecinătatea exploatării;
4. reducerea suprafeţei habitatelor care constituie sursa de hrană pentru speciile de interes comunitar;

**Pentru speciile protejate de plante şi animale sălbatice terestre, acvatice şi subterane care trăiesc atât în ariile naturale protejate, cât şi în afara lor sunt interzise:**

1. orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile cicului lor biologic;
2. perturbarea intenţionată în cursul perioadei de reproducere, de creştere, de hibernare şi de migraţie;
3. deterioararea, distrugerea şi /sau culegerea intenţionată a cuiburilor şi/sau ouălor din natură;
4. deterioararea şi /sau distrugerea locurilor de reproducere ori de odihnă;
5. recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile cicului lor biologic;
6. deţinerea, transportul, vânzarea su schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile cicului lor biologic;

**În vederea protejării tuturor speciilor de păsări,** inclusive a celor migratoare sunt interzise:

1. uciderea sau capturarea intenţionată, indifferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în perioada de reproducere sau maturizare, dacă o astfel de perturbare este relevant în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare din Legea nr. 49/2011;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartăsau a oricăror părţi ori produse provenite de la acestea, uşor de identificat.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă:

* Autoritatea competentă pentru gospodărirea apelor, Administraţia Bazinală de Apă-SIRET-Bacău, a eliberat avizul de gospodărire a apelor nr. 176/24.07.2019, fără a solicita o evaluare a impactului asupra corpurilor de apă.

Condiții de realizare a proiectului impuse de avizul de gospodărire a apelor:

* execuţia lucrărilor în albiile cursurilor de apă se va realiza cu respectarea prevederilor Ordinului MMDD nr. 1215/2008-*Normativ tehnic pentru lucrări hidrotehnice* şi Ordinului MMDD nr. 1163/2007 privind *\*Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor\** ;
* conform art. 33, aliniatul 6.1 din Legea apelor nr. 107/1996 cu modificările și completările ulterioare, beneficiarii lucrărilor inginerești de artă( poduri), sunt obligați să asigure permanent secțiunea optimă de scurgere a apelor, pe cheltuială proprie, în limita a două lungimi de pod în albia majoră în amonte și în limita unei lungimi de pod în albia minoră aval;
* beneficiarul avizului este obligat ca pe întreaga perioadă de execuție a lucrărilor să asigure în albie scurgerea normală a apelor. Lucrările în albie se vor executa în perioadele apelor mici.
* după terminarea lucrărilor se vor îndepărta din albie resturile de materiale pentru a nu stânjeni scurgerea normală a apelor;

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 109/07.09.2018 eliberat de Consiliul Judeţean Suceava;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**p.DIRECTOR EXECUTIV,**

**Maria Mădălina NISTOR**

|  |  |
| --- | --- |
| **p.Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit,cons. Doru COJOCARU** | **Întocmit,****Cons. Cezar ASURDULUI** |